CELEX: 32021D1837
Language: da
Date: 2021-10-15 00:00:00
Title: Rådets afgørelse (EU) 2021/1837 af 15. oktober 2021 om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til ændringen af afgørelsen om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen

20.10.2021   
               
               
                  DA
               
               
                  Den Europæiske Unions Tidende
               
               
                  L 372/20
               
            
         RÅDETS AFGØRELSE (EU) 2021/1837
         af 15. oktober 2021
         om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til ændringen af afgørelsen om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 50, stk. 2,
         under henvisning til traktaten om Den Europæiske Unions funktionsmåde, særlig artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«) blev indgået ved Rådets afgørelse (EU) 2020/135 (1) og trådte i kraft den 1. februar 2020.
                  
               
                     (2)
                  
                  
                     I henhold til udtrædelsesaftalens artikel 171, stk. 1, fastsatte Det Blandede Udvalg ved overgangsperiodens udløb som fastsat i udtrædelsesaftalen en liste over 25 personer, der har vilje og evne til at fungere som medlemmer af et voldgiftspanel. Det Blandede Udvalg skal sikre, at listen til enhver tid overholder kravene.
                  
               
                     (3)
                  
                  
                     I medfør af udtrædelsesaftalens artikel 171, stk. 2, må listen ikke omfatte personer, som er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
                  
               
                     (4)
                  
                  
                     En af personerne på listen over personer foreslået af Unionen er blevet udnævnt til generaladvokat ved Domstolen og overholder derfor ikke længere kravene til at fungere som voldgiftsmand i henhold til udtrædelsesaftalen.
                  
               
                     (5)
                  
                  
                     Det er derfor nødvendigt at erstatte denne person med en kandidat fra reservelisten over kandidater, der har vilje og evne til at fungere som EU-medlemmer af et voldgiftspanel i henhold til udtrædelsesaftalen, som opstillet i bilag II til Rådets afgørelse (EU) 2020/2232 (2).
                  
               
                     (6)
                  
                  
                     Den holdning, der skal indtages på Unionens vegne i Det Blandede Udvalg, bør fastlægges —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede Udvalg, der er nedsat ved udtrædelsesaftalens artikel 164, stk. 1, til ændringen af afgørelsen om udarbejdelse af listen over 25 personer, der har vilje og evne til at fungere som medlemmer af et voldgiftspanel i henhold til udtrædelsesaftalen, er knyttet til nærværende afgørelse.
         
         
            Artikel 2
            Det Blandede Udvalgs afgørelse offentliggøres i Den Europæiske Unions Tidende.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 15. oktober 2021.
            
               
                  På Rådets vegne
               
               J. CIGLER KRALJ
               
                  Formand
               
            
         
         
            (1)  Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
         
            (2)  Rådets afgørelse (EU) 2020/2232 af 22. december 2020 om den holdning, der skal indtages på Den Europæiske Unions vegne i Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, til vedtagelsen af en afgørelse om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen, og en reserveliste over personer, der har vilje og evne til at fungere som EU-medlemmer af et voldgiftspanel i henhold til aftalen (EUT L 437 af 28.12.2020, s. 182).
      
      
         
            UDKAST TIL
            AFGØRELSE nr. […]/2021 VEDTAGET AF DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB
            af …
            om ændring af afgørelse nr. 7/2020 om udarbejdelse af en liste over 25 personer, der har vilje og evne til at fungere som medlemmer af et voldgiftspanel i henhold til aftalen
            DET BLANDEDE UDVALG HAR —
            under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1), særlig artikel 171, stk. 1 og 2, og
            ud fra følgende betragtninger:
            
                        (1)
                     
                     
                        I henhold til artikel 171, stk. 1, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (»udtrædelsesaftalen«) fastsatte Det Blandede Udvalg ved overgangsperiodens udløb som fastsat i aftalen en liste over 25 personer, der har vilje og evne til at fungere som ordinære medlemmer af et voldgiftspanel. Det Blandede Udvalg skal sikre, at listen til enhver tid overholder kravene.
                     
                  
                        (2)
                     
                     
                        I henhold til udtrædelsesaftalens artikel 171, stk. 2, må listen ikke omfatte personer, som er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.
                     
                  
                        (3)
                     
                     
                        En af personerne på listen over personer foreslået af Unionen er blevet udnævnt til medlem af en EU-institution og opfylder derfor ikke længere kravene til at fungere som voldgiftsmand i henhold til udtrædelsesaftalen.
                     
                  
                        (4)
                     
                     
                        Det er derfor nødvendigt at erstatte denne person på listen over personer i bilag I til Det Blandede Udvalgs afgørelse nr. 7/2020 (2) —
                     
                  VEDTAGET DENNE AFGØRELSE:
            
               Artikel 1
               På listen over 25 personer, der har vilje og evne til at fungere som voldgiftsmænd i henhold til udtrædelsesaftalen i bilag I til Det Blandede Udvalgs afgørelse nr. 7/2020 foretages følgende ændring:
               Tamara ĆAPETA erstattes af Ezio PERILLO.
            
            
               Artikel 2
               Denne afgørelse træder i kraft dagen efter vedtagelsen.
            
            
               Udfærdiget i …, den …
               
                  
                     På Det Blandede Udvalgs vegne
                  
                  
                     Formænd
                  
               
            
            
               (1)  EUT L 29 af 31.1.2020, s. 7.
            
               (2)  EUT L 443 af 30.12.2020, s. 22.